पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना संक्रमण की रफ्तार कम करने लाॅकडाउन रायपुर, दुर्ग और बेमेतरा जिले में 17 मई तक बढ़ा दी गई है। चौथे चरण के लॉकडाउन में कई रियायतें दी गई हैं। इस दौरान गली-मोहल्लों की किराना दुकानें, वाहन रिपेरिंग सेंटर आदि खोले जा सकेंगे।
लॉकडाउन का चौथा चरण अन्य जिलों में 11 मई से शुरू हो जाएगा, जो कि 17 मई तक चलेगा। मुख्यमंत्री भूपेश बघेल ने मंगलवार को कोरोना संक्रमण के हालातों की समीक्षा की, जिसके बाद सभी रेंज के आईजी, कलेेक्टर और एसपी को पत्र जारी कर लॉकडाउन का आदेश जारी करने के निर्देश दिए गए। नई गाइडलाइन के साथ लॉकडाउन की दो श्रेणियां निर्धारित की गई हैं, जिन जिलों में रियायतें दी गई हैं वहां भी रविवार को पूर्ण लॉकडाउन रहेगा। गली मोहल्लों की किराना दुकानें शाम पांच बजे तक खोली जा सकेंगी। लॉकडाउन के दो चरण के दौरान रायपुर और दुर्ग में संक्रमित मरीजों की संख्या भले ही कम हुई है लेकिन प्रदेश में संक्रमितों का आंकड़ा अभी भी 15 हजार के करीब ही पहुंच रहा है। कोराेना से होने वाली मौतों की संख्या भी कम नहीं हो रही है। हालात की समीक्षा के बाद ही लाॅकडाउन बढ़ाने का फैसला लिया गया है। सभी 28 जिलों सेलून, पार्क, सभी प्रकार की मंडियां, जिम, सभी प्रकार के सामाजिक और सामुदायिक कार्यक्रम पर प्रतिबंध जारी रहेगा।
ए श्रेणी : रायपुर और दुर्ग समेत अन्य जिलों में ये रियायतें
बी श्रेणी : ऑनलाइन होम डिलीवरी की अनुमति
रायपुर में 17 मई तक लॉकडाउन बढ़ा दिया गया है। ए श्रेणी की सभी रियायतों के साथ रायपुर और दुर्ग जिले में स्टेशनरी, वाहन- स्कूटर, बाइक मरम्मत और पंचर की दुकानें, होटल और रेस्तरां होम डिलिवरी, निजी साइट पर निर्माण कार्य, पैकेजिंग और इससे संबंधित इकाइयां तथा कपड़े धोने की सेवाआें को भी रियायत दी गई है।
रविवार को पूर्ण लॉकडाउन लेकिन जरूरी सेवा जारी रहेगी
इसी तरह ए श्रेणी के तहत जिन जिलों को रियायतें दी जा रही हैं वहां पर शाम पांच बजे तक दुकानें खोली जा सकेंगी जबकि पेट्रोल पंप और दवा दुकानों को छोड़कर अन्य दुकानों को शाम पांंच बजे बंद करना होगा। जबकि माल गोदामों के लिए रात 11 बजे से सुबह पांच बजे तक लोडिंग अनलोडिंग का काम पूर्व की तरह जारी रहेगा। वहीं रविवार को पूर्ण लॉकडाउन होगा लेकिन केवल अस्पताल, दवा दुकानें, पालतू पशुओं की फीडिंग, पेट्रोल पंप, होम डिलीवरी आइटम और सेवाएं खुली रहेंगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hne_Deva hin_Deva hin_Deva hin_Deva zho_Hant eng_Latn